Diari Oficial de la Generalitat Valenciana


Sumari del DOGV 5063, del 03-08-2005 (2005/9127)

ORDRE de 25 de juliol del 2005, de la Conselleria d'Economia, Hisenda i Ocupació, per la qual s'amplia el termini d'acabament dels cursos realitzats a l'empara de l'Ordre de 27 de juny, de la Conselleria d'Economia, Hisenda i Ocupació per la qual es determina el Programa de Formació Professional Contínua i es regula el procediment general per a la concessió d'ajudes durant l'exercici 2005.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5063

Data del DOGV
:   03-08-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/9127


Data del document
:   25-07-2005

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * suport econòmic
    * petita i mitjana empresa
    * ajuda pública
    * cambra de comerç i indústria
    * reciclatge professional
    * universitat
    * ajuda a les empreses
    * sindicat
    * organització patronal
    * economia social

ORDRE de 25 de juliol del 2005, de la Conselleria d'Economia, Hisenda i Ocupació, per la qual s'amplia el termini d'acabament dels cursos realitzats a l'empara de l'Ordre de 27 de juny, de la Conselleria d'Economia, Hisenda i Ocupació per la qual es determina el Programa de Formació Professional Contínua i es regula el procediment general per a la concessió d'ajudes durant l'exercici 2005. [2005/9127]
  
Mitjançant Ordre de 27 de juny del 2005, de la Conselleria d'Economia, Hisenda i Ocupació, publicada en data 1 de juliol del 2005 (DOGV núm 5.040), es va convocar i regular la concessió d'ajudes per al Programa de Formació Professional Contínua durant l'exercici 2005, i el termini de presentació de les sol'licituds acaba el dia 1 d'agost del 2005.
  
D'acord amb l'article 18, les accions de formació que s'han de realitzar a l'empara de l'ordre indicada han d'acabar el 31 d'octubre.
  
Tenint en compte la data d'acabament del termini de presentació de sol'licituds, i a fi de facilitar el desenvolupament normal de les accions de formació, per a aconseguir els objectius que l'ordre mencionada persegueix, es considera necessari modificar el termini màxim per a la realització dels cursos, que s'estableix en el 30 de novembre.
  
En virtut d'això, i fent ús de les facultats que em confereix la Llei 5/1983, de 30 de desembre, de Govern Valencià, l'article 49 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, i el Decret 112/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Hisenda i Ocupació,
  
ORDENE
  
Article únic
  
El termini d'acabament dels cursos de les accions de formació realitzades a l'empara de l'Ordre de 27 de juny del 2005, de la Conselleria d'Economia, Hisenda i Ocupació, per la qual es determina el Programa de Formació professional Contínua i es regula el procediment general per a la concessió d'ajudes durant l'exercici 2005, assenyalat en l'article 18 de l'ordre, serà el 30 de novembre.
  
DISPOSICIONS FINALS
  
Única
  
La present ordre entrarà en vigor el mateix dia de la publicació en el Diari Oficial de la Generalitat Valenciana.
  
Valencia, 25 de juliol de 2005
  
El conseller d'Economia, Hisenda i Ocupació
  
GERARDO CAMPS DEVESA